
 Rák 
              Jelmondata: Az én otthonom, az én váram!

Kezdetét a nyári napforduló jelzi. Gyümölcsképződés ideje. A Nap itt visszafordul, ezért a hátrafelé haladó Rák a szimbóluma. A visszatekintés – honnan jövök? 

A legfontosabb az életében, hogy otthonra leljen. Ráérez és elfogad. Érzékeny és fogékony mások iránt.

Történet – A könny

Azok az emberek, akiknek meghalnak a szülei, azok legtöbbször már lélekben maguk is halottak. Súlyosan depressziós embereknek már nincsenek könnyeik, szemük elveszítette a fényét. Ha az ember megengedi magának, hogy sírjon, akkor a szeme ismét elkezd csillogni, és az élet folyamatát ismét elkezdi érezni. 

Pl. Egy Rák típusú ember előadást tart, és valaki elkezd köhögni. Rögtön arra gondol, hogy az előadásában elhangzottakkal nem ért egyet, vagy őt nem kedveli az illető (más ilyenkor csak arra gondol, hogy megfázott). Sokszor egy ferde pillantás, egy kritikus szó a Ráknak óriási fájdalmat jelent. Sokkal inkább ráutaltak a lelki áramlatokra, mint mások. Ezért van sok megkeményedett páncélú Rák.  Gyakran mesteri páncélzatot alakítanak ki (mintha csak az ellenpólusuk, a Bak uralkodna bennük) , úgy érzi Bakként kell viselkednie, mert a Rák érzékenységével nem jut semmire a „cápaöbölben”. 

A Rák bőr nélkül születik – érzékeny, sebezhető. Igénye van a védettségre, biztonságra. Ezt megtalálhatják a családi „fészekben” , szeretteiktől kapott gyengédségben.

Erős énképe, gazdag belső világa van. Igazából ebben él, kívülről jóformán megismerhetetlen. 

Érzelemgyűjtő, érzelemvadász. Ha egy forrás számára kimerül, akkor keményen le tud róla válni, szinte lepattintja magáról. Szinte a legbonyolultabb, legösszetettebb jegy. 

Rák a mindennapokban

Más a nyelve, mint az Ikreké. Számára nem az intellektualitás, az elemzés, az ész a fontos, hanem az intuíció, kisugárzás a fontos.

A Ráknak nincs állandó testsúlya, hízik és fogy, mint a Hold.

Jéghegy személyiség: maximum 10%-át látod, mert minden ami fontos, az belül van. Az arcára van írva „hagyjatok békén!”

Legszívesebben csendben és magában szeret lenni. Két lépésben enged el valakit. Először érzelmileg belehal, majd kardinálisan lezár, és soha többé nem akar hallani róla. 

Rák üzenetek, bölcsességek: 
„Jól csak a szívével lát az ember, ami lényeges, az a szemnek láthatatlan!” 
„…Megszelídíteni annyit jelent, kapcsolatot teremteni.” 
(Saint Exupery, a Kis herceg írója Rák jegyű volt.)

A Rák házassága

Nőies típus. Könnyen kimondja, hogy „elegem van, elválok”, de nehezen hagyja el partnerét. A leghűségesebb típus, szeret kettesben lenni a társával. Ha megcsalják, nagyon nehezen lehet visszahódítani.

A Rák, mint szerető

A férfiak nem felelnek meg a férfiasságról vallott elképzeléseknek. A nőies érzelmi oldaluk erős. Odaadó partner, de a nyílt szembekerülést, erőszakot kerüli, ha harcolni kell valamiért, nem lehet rá számítani. 

A Rák, mint szülő

A családdal való kapcsolat a legfontosabb számára. Mindig mindent a családja köré csoportosít. Ő az a szülő, akivel le lehet ülni, beszélgetni. Számára a legnagyobb tragédia, ha nincs családja. (Ikreknek, ha beteg gyereke születik, Bikának, ha anyagi gondjai vannak, Kosnak, ha háttérbe szorul) Nem írja ki, hogy a hűtőben az étel, hanem tálal.

Maximalista, halálra aggódja magát, rengeteget szorong.  
Mese a Rák anyáról: A lány azt mondja a fiúnak. Tépd ki az anyád szívét és hozd el nekem ajándékba. A fiú megteszi, de út közben megbotlik és elesik. Megszólal az anya szíve: - Nem ütötted meg magad kisfiam?... 
A Rák, mint vezető

Nem való főnöknek, döntésképtelen. Önbizalma kicsi. Csiga módjára viselkedik: kis időre kimerészkedik, hosszú időre visszahúzódik. Inkább beosztott típus, zokszó nélkül húzza az igát. Lassú tempójú, az energikus Ikrek mellett szenvedne.

A Ráknak kisebbségi komplexusa van, az Oroszlánnak nagyobbsági.

A Rák, mint gyerek

Az anyukáját és a biztonságos otthont nehezen hagyja el. Olyan erős a honvágya, hogy felnőttként sem alkalmas külszolgálatra. Álmodozó, fantáziáló, nagyon lusta. Leginkább csak fekszik, nézi a falat, vagy olvas, zenét hallgat. Nagyon kötődik az édesanyjához, védelemre szorul, de könnyű elkényeztetni e miatt.

Feladat a Rák számára

Ki kell szabadítania magát az anyai birodalomból, a családból. Nem szabad elveszítenie a kapcsolatot a valósággal, s nem szabad hagynia a személyes magyarázatot szörnyeteggé nőni. 

A Rák foglalkozásai

Minden segítő, vagy anyai foglalkozás, vagy amelyhez fantázia kell, ahol naponta mást csinálhat, ami teret ad a kibontakozáshoz, utazással kapcsolatos. Vevőszolgálat, gondozói foglalkozások, szociális segítő foglalkozás, nővér, ápoló, óvónő, nevelőintézeti gondozó. Kedveli a művészettel, néprajzzal kapcsolatos foglalkozásokat. Tengerész, kertész, erdész is lehet belőle. 
Hold a Rákban

Védekező érzelmi beállítottságú, finom érzelemvilágú. Igen együttérző, de könnyen sértődő. Gyengédségre, gondoskodásra való igénye óriási, maga is örömmel segít másoknak, akár idegeneknek is. Érzelmi antennái gyakran súgnak, tudja melyik családtagját bántja valami. Problémát okozhat a család számára, ha a fiuk cseppet sem férfias érzelemvilágú. 

Fontos, hogy az ilyen férfiak szociális, gondoskodás tartalmú foglalkozást válasszanak. Erősen kötődnek édesanyjukhoz, nehezen viselik a harcias, férfias nőket.

Árnyoldal lehet az állandó sértődöttség, zsarolási hajlam. A bűntudatkeltés még gyakran a nyílt agressziónál is hatásosabb fegyver. 

A Holdnak a Rák jegy az otthona. A Nap és a Hold ősidők óta égi szerelmespárnak számítanak, melyben a Nap a férfi a Hold a női pólus. A bolygók családján belül szülőket jelentenek.

Rák aszcendens

Zárkózott típus, külső ingerekre lassan és szeszélyesen reagál. Főleg a belső érzései, hangulatai irányítják, érzékeny, érzelmes. Jó intuitív készség, magas fokú empátia jellemzi. Család- és otthon-centrikus, kerüli a konfliktusokat, mert fél a kudarctól. Bizonytalan, hogy belekezdjen-e valamibe, ha mégis belekezd, sokszor megbánja. Csak a biztosat szereti, ezért ritkán próbálkozik új dolgokkal.

Érzékeny testrésze: mell, gyomor, méh, szem

Megjelenése: kerek arc, csillogó szemek, érzelmes tekintet
Kedvenc színe: Tört fehér, világoszöld, szürke, világos lila

Szerencsés napja: Hétfő

Erőssége: empátiája, érzelmi érzékenysége 
Gyengéje: szeszélyes, sértődékeny

Hobbija, sportjai: főzés, kézimunka, festés, modellezés, vitorlázás, kézimunka, szobanövények
Stressz oldás: családterápia, természetközelség, úszás, nyugalom, csend, alvás, vízpart, zuhany

Fejlődési szintjei

Felsőszint – Gondoskodó 

Mindenkivel képes azonosulni érzelmileg, ez a gondoskodás. Átérzi, ha szükség van rá, tudja, hogy fontos mások számára, fontos, amit adni tud.

Középső szint – Meghátráló

Úgy tesz, hogy mindig szükség legyen rá, mindent megtesz mások helyett, kivár, és úgy intézi, hogy számára kedvező legyen

Alsó szint – Uszító 

Muszáj, hogy szükség legyen rá, hogy fontos legyen. Nagyon tud érzelmileg korlátozni, másokat könnyen összeugraszt.

„Bármit is állít a filozófia, az érzésednek higgy! Az soha nem csap be.” (Friedrich Von Sallet)

Azt hiszem, az a legpompásabb érzés az életben, ha valakinek szüksége van ránk.” (Olive Schreiner) 

„Az otthonom, a szeretett kis fészkem… a védelmem a vihar elől.” (Elisabeth Bishop) 

Rák

Szereti az otthonát, családját, azok biztonságát.

Jellemzi a túlzott gondoskodás.

A jeles családi eseményeket mindig megünnepli.

Szeret ajándékozni, meglepetéseket okozni.

Ösztönös megérzésére érdemes hallgatni.

A helyes utat igyekszik kitaposni. 
Vakon senkit nem akar követni.

Fontos számára a romantika,

A gyertyafényes vacsora.

„Az én házam, az én váram” – ez a jelmondata.

Tiszta, rendes, szereti a vendégeket.

Gyűjti az apró emlékeket.

Kétkedően fogadja az új ismereteket.

Erős kötődése van az első családjához.

Későn érő típus.

Az emberekhez gyengéd, jóságos.

Érzékeny, változó hangulatú.

Könnyen megsértődik, ingerlékeny, önfejű.

Gyakorlatias, törekvő, kezdeményező, jószívű,

Érzelmes, félénk, nagyon sebezhető.

Pesszimista, visszahúzódó, aggodalmaskodó.

Megérzi mások gondolatait, kívánságait.

Tyúkanyóként félti gyermekeit.

Mindent megtesz szeretteiért.

Családcentrikus.

Az érzelmek, a hangulatok befolyásoló hatása igen erős.

Az otthonteremtés mintaképe.

Szereti a kisebb utazásokat,

Az otthonától azonban semmi sem fontosabb.

Nem kedveli, ha sürgetik, hajszolják.

Élvezettel végzi el az elvállalt munkát.

Az elégedettség érzését nyugalomban és csendben éli át.

Kitűnő barát, nehezen viseli el a kritikát.

Odaadó figyelemmel hallgatja mások panaszát.

Örül, ha a járatlan utat felfedezi,

A munkában gyakran örömét leli.
(Kovácsné Tóth Klára)
